|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

|  |
| --- |
| **Vitaminas E** |
|  |
| Bendri duomenys |
| Cheminė formulė | - |
| Molekulinė masė | – g/mol |
| Kiti pavadinimai |
| * Tokoferolis (natūralus)
 |
| Vitamino savybės |
| Tirpsta | Riebaluose |
| RDA (suaugusiam vyrui) | 10 mg/dieną |
| RDA (suaugusiai moteriai) | 10 mg/dieną |
| Trūkumo simptomai |
| * sutrikusi nervų sistema
* sutrikęs virškinimas
* alergija
 |
| Pertekliaus simptomai |
| * kraujavimas
* sumažėjęs imunitetas
* sutrikęs virškinimas
* nuovargis
* odos uždegimas
 |
| Pagrindiniai Šaltiniai |
| * aliejai
* grūdai
* žirniai
* grikių kruopos, kukurūzai, sojos
* kiaušinio trynys
* pieno produktai
* mėsa
* menkės kepenėlės
* motinos pienas
 |
|

**Vitaminas E** – 8 chemiškai giminingos medžiagos, priskiriamos vitaminams. Sintetinio ir natūralaus cheminė formulė skiriasi. Natūralaus cheminė formulė tik viena – d-alfa tokoferolis. Sintetinis vit. E gaminamas kelių formų - d-alfa tocopheryl acetate, d-alfa tocopheryl acid succinate.

Šaltiniai
---------

Farmacijos, kosmetikos pramonėje dažniausiai naudojamas sintetinis vitaminas E. Natūralaus vitamino E randama daugelyje maisto produktų, daugiausia aliejuose, grūdinėse kultūrose, ypač daug motinos piene.

Savybės
-------

Vitaminas E tirpsta riebaluose, atsparus karščiui, organizme kaupiasi riebaliniuose audiniuose. Geriau pasisavinamas ir dvigubai veiksmingesnis yra natūralus vitaminas E.

Poveikis
--------

Vitaminas E – svarbus antioksidantas, saugo organizmą nuo laisvųjų radikalų žalingo poveikio, slopina daugelio kenksmingų medžiagų, sukeliančių riziką susirgti vėžiu, poveikį.
Taip pat vitaminas reikalingas ląstelių membranų stabilumui palaikyti, saugo arterijų vidinę sienelę nuo kalkėjimo, aterosklerozės, skatina gyti žaizdas, stiprina organizmo imunitetą, gali apsaugoti nuo kenksmingo ultravioletinių spindulių poveikio.

Vitaminas E neleidžia atsirasti arba šalina jau atsiradusius kraujotakos pažeidimus, nes sumažina kraujo krešėjimą ir neleidžia susidaryti trombams.

### Poreikis

Suaugusiam žmogui dienos norma – apie 10 miligramų tokoferolio ekvivalentų, nėščiosioms – 12 miligramų, žindyvėms – 14 miligramų.

### Trūkumas

Sveikiems žmonėms vitamino E netrūksta, tačiau jo gali trūkti dėl visiško badavimo, sutrikus riebalų rezorbcijai, dėl geltos, kasos ar tulžies pūslės ligų, taip pat neišnešiotiems kūdikiams. Trūkumas pasireiškia nervų sistemos sutrikimu, virškinimo sutrikimais, alergija, gali sumažėti vyrų lytinis potraukis ir sulėtėti spermatozoidų judrumas, moteris gali ištikti savaiminis persileidimas, jos gali tapti nevaisingos.

### Perteklius

Vartojant labai daug vitamino E padidėja polinkis kraujuoti, silpnėja imunitetas, gali sutrikti virškinimas, atsirasti nuovargis, odos uždegimai. Be to, dešimtmetį kasdien suvartojamas kiekvienas 100 mg vitamino E kiekis papildomai 7 proc. padidina tikimybę susirgti vėžiu.

Šaltiniai
---------

1. ↑   Archyvuota kopija 2008-03-09 iš Wayback Machine projekto.


|  |  |  |  |
| --- | --- | --- | --- |
| 

| Ž • A • RVitaminai |
| --- |
|  |
| 
Vitaminas A · Vitaminas C · Vitaminas D · Vitaminas E · Vitaminas K · Cholinas · Liuteinas
B grupės vitaminai: Tiaminas · Riboflavinas · Niacinas · Pantoteno rūgštis · Biotinas · Piridoksinas · Folio rūgštis · Kobalaminas |

 |